ਭਾਰਤ 'ਚ ਅਫ਼ਰੀਕੀ ਮੂਲ ਦੀ ਅਮਰੀਕੀ ਔਰਤ ਨੂੰ ਪੁੱਛੇ ਗਏ ਬੇਹੂਦਾ ਸਵਾਲ\nਮੈਂ ਜਿਵੇਂ ਹੀ ਡਿਨਰ ਖ਼ਤਮ ਕੀਤਾ ਤਾਂ ਭਾਰਤੀ ਰੇਸਟੌਰੈਂਟ 'ਚ ਅੱਧਖੜ ਉਮਰ ਦੇ ਮਾਲਿਕ ਨੇ ਮੈਨੂੰ ਪੁੱਛਿਆ ਕਿ, ''ਕੀ ਕਾਲੇ ਲੋਕ ਆਪਣੇ ਜੀਨਸ ਦੇ ਕਾਰਨ ਜਾਂ ਖਾਣਾ ਖਾਣ ਦੀ ਸਮਰੱਥਾ ਕਰਕੇ ਸੈਕਸ 'ਚ ਬਿਹਤਰ ਹੁੰਦੇ ਹਨ? ''

ਬਿਲ ਭਰਨ ਤੋਂ ਪਹਿਲਾਂ ਮੈਂ ਅਜਿਹੇ ਸਵਾਲ ਦੀ ਉਮੀਦ ਨਹੀਂ ਕੀਤੀ ਸੀ, ਹਾਲਾਂਕਿ ਮੈਂ ਇਸ ਤੋਂ ਬਿਲਕੁਲ ਵੀ ਅਸਹਿਜ ਨਹੀਂ ਹੋਈ।

ਅੰਤਰ-ਰਾਸ਼ਟਰੀ ਵਿਕਾਸ 'ਤੇ ਪਿਛਲੇ ਸੱਤ ਸਾਲਾਂ ਤੱਕ ਕੰਮ ਕਰਦੇ ਹੋਏ ਮੈਂ ਲਗਭਗ ਇਕੱਲੇ ਹੀ 30 ਦੇਸ਼ਾਂ ਦੀ ਯਾਤਰਾ ਕੀਤੀ ਹੈ ਅਤੇ ਮੈਂ ਕਈ ਤਰ੍ਹਾਂ ਦੇ ਸਵਾਲਾਂ ਨੂੰ ਸੁਣਨ ਦੀ ਆਦੀ ਹੋ ਗਈ ਹਾਂ।

ਭਾਰਤ 'ਚ ਇਹ ਕੋਈ ਪਹਿਲੀ ਜਾਂ ਆਖ਼ਰੀ ਵਾਰ ਨਹੀਂ ਸੀ ਜਦੋਂ ਮੈਂ ਅਜਿਹੇ ਹਲਾਤ ਦਾ ਸਾਹਮਣਾ ਕੀਤਾ ਸੀ।

ਉੱਤਰ ਭਾਰਤ 'ਚ ਇੱਕ ਬੱਸ ਦੇ ਸਫ਼ਰ ਦੌਰਾਨ ਮੈਨੂੰ ਨੀਂਦ ਆ ਗਈ ਸੀ, ਜਦੋਂ ਮੇਰੀ ਅੱਖ ਖੁਲ੍ਹੀ ਤਾਂ ਕੁਝ ਇੰਚ ਦੀ ਦੂਰੀ 'ਤੇ ਇੱਕ ਵਿਅਕਤੀ ਆਪਣੇ ਫ਼ੋਨ ਨਾਲ ਮੇਰੀ ਵੀਡੀਓ ਬਣਾ ਰਿਹਾ ਸੀ।

ਮੈਂ ਪੁੱਛਿਆ ਕਿ ''ਤੁਸੀਂ ਇਹ ਕੀ ਕਰ ਰਹੇ ਹੋ?''

ਉਸ ਨੇ ਬੜੀ ਆਸਾਨੀ ਨਾਲ ਜਵਾਬ ਦਿੱਤਾ, ''ਇੰਸਟਾਗ੍ਰਾਮ।''

'ਮੇਰੇ ਨਾਲ ਕਾਮੁਕ ਗੱਲਾਂ ਕੀਤੀਆਂ ਗਈਆਂ'

ਉਦੇਪੁਰ 'ਚ ਰੈਸਟੌਰੈਂਟ 'ਚ ਇੱਕ ਵਿਅਕਤੀ ਮੇਰੇ ਕੋਲ ਆਇਆ ਅਤੇ ਦੱਸਣ ਲੱਗਿਆ ਕਿ ਉਹ ਕਾਲੇ ਲੋਕਾਂ ਨਾਲ ਕਿੰਨਾ ਪਿਆਰ ਕਰਦਾ ਹੈ। ਇਸ ਤੋਂ ਬਾਅਦ ਉਸ ਨੇ ਅਜਿਹੀ ਟਿੱਪਣੀਆਂ ਕਰਨੀਆਂ ਸ਼ੁਰੂ ਕੀਤੀਆਂ ਜਿਹੜੀਆਂ ਕਾਮੁਕ ਸਨ।

ਮੇਰੇ ਵੱਲ ਜਿਹੜਾ ਧਿਆਨ ਦਿੱਤਾ ਜਾਂਦਾ ਹੈ, ਉਹ ਹਮੇਸ਼ਾ ਸਿਖ਼ਰ 'ਤੇ ਨਹੀਂ ਹੁੰਦਾ ਪਰ ਜਦੋਂ ਮੈਂ ਦੂਜੇ ਯਾਤਰੀਆਂ ਦੇ ਨਾਲ ਰਹਿੰਦੀ ਹਾਂ ਤਾਂ ਕੁਝ ਬਦਲਾਅ ਦਿਖਦੇ ਹਨ। ਗੋਰੇ ਜਾਂ ਏਸ਼ੀਆਈ ਯਾਤਰੀਆਂ ਦੇ ਨਾਲ ਯਾਤਰਾ ਕਰਨ ਅਤੇ ਇਕੱਲੇ ਜਾਂ ਕਿਸੇ ਕਾਲੇ ਵਿਅਕਤੀ ਨਾਲ ਸਫ਼ਰ ਕਰਦਿਆਂ ਜਿਹੜਾ ਮੇਰੇ ਵੱਲ ਲੋਕਾਂ ਦਾ ਧਿਆਨ ਆਉਂਦਾ ਹੈ, ਉਸ ਵਿੱਚ ਫ਼ਰਕ ਹੈ। 

ਮੈਂ ਜਦੋਂ ਕਿਸੇ ਵਿਅਕਤੀ ਨਾਲ ਸਫ਼ਰ ਕਰਦੀ ਹਾਂ ਤਾਂ ਸਾਥੀ ਯਾਤਰੀਆਂ ਦੀ ਪ੍ਰਤੀਕਿਰਿਆ ਵੱਖਰੀ ਹੁੰਦੀ ਹੈ ਪਰ ਨਕਾਰਾਤਮਕ ਨਹੀਂ ਹੁੰਦੀ। ਹਾਲਾਂਕਿ, ਜਦੋਂ ਮੈਂ ਇਕੱਲੀ ਜਾਂ ਕਿਸੇ ਕਾਲੇ ਵਿਅਕਤੀ ਦੇ ਨਾਲ ਸਫ਼ਰ ਕਰਦੀ ਹਾਂ ਤਾਂ ਜ਼ਿਆਦਾਤਰ ਲੋਕਾਂ ਦੀਆਂ ਟਿੱਪਣੀਆਂ ਨਕਾਰਾਤਮਕ ਹੁੰਦੀਆਂ ਹਨ।

ਉਹ ਵੱਖ-ਵੱਖ ਤਰ੍ਹਾਂ ਦੇ ਮੁੰਹ ਬਣਾਉਂਦੇ ਹਨ, ਹੱਸਦੇ ਹਨ, ਘੂਰਦੇ ਹਨ, ਚੁਟਕੁਲੇ ਬਣਾਉਂਦੇ ਹਨ ਜਾਂ ਫ਼ਿਰ ਸਾਡੇ ਤੋਂ ਦੂਰ ਭੱਜਦੇ ਹਨ।

ਪੜ੍ਹਾਈ ਪੂਰੀ ਕਰਨ ਤੋਂ ਬਾਅਧ ਮੈਂ ਵੀ ਕਈ ਨੌਜਵਾਨਾਂ ਵਾਂਗ ਦੁਨੀਆਂ ਦੇਖਣਾ ਚਾਹੁੰਦੀ ਸੀ ਅਤੇ ਕੁਝ ਅਜਿਹਾ ਸਾਰਥਿਕ ਕੰਮ ਕਰਨਾ ਚਾਹੁੰਦੀ ਸੀ, ਜਿਹੜਾ ਮੈਨੂੰ ਵੱਖ-ਵੱਖ ਭਾਇਚਾਰਿਆਂ ਅਤੇ ਸੱਭਿਆਚਾਰ ਨੂੰ ਦਿਖਾਵੇ।

ਪਹਿਲੀ ਵਾਰ ਵਿਦੇਸ਼ ਦਾ ਸਫ਼ਰ

ਮੈਂ ਅਮਰੀਕਾ ਦੇ ਫ਼ਲੋਰੀਡਾ ਦੇ ਉਸ ਪਰਿਵਾਰ ਤੋਂ ਆਉਂਦੀ ਹਾਂ, ਜਿਹੜਾ ਛੁੱਟੀਆਂ ਮਨਾਉਣ ਵੀ ਨੇੜਲੀਆਂ ਥਾਵਾਂ 'ਤੇ ਸਿਰਫ ਕਾਰ ਰਾਹੀਂ ਜਾਂਦਾ ਸੀ, ਮੈਂ ਕਦੇ ਹਵਾਈ ਜਹਾਜ਼ 'ਚ ਨਹੀਂ ਬੈਠੀ ਸੀ ਅਤੇ ਕਦੇ ਦੇਸ਼ ਤੋਂ ਵੀ ਬਾਹਰ ਨਹੀਂ ਗਈ ਸੀ।

22 ਸਾਲ ਦੀ ਉਮਰ 'ਚ ਮੈਂ ਪਹਿਲਾ ਅੰਤਰ-ਰਾਸ਼ਟਰੀ ਹਵਾਈ ਸਫ਼ਰ ਕੀਤਾ। ਕਿੰਗਡਮ...\n\ntl;dr:
ਏਸ਼ਲੀ ਬਟਰਫ਼ੀਲਡ ਦੀ ਉਮਰ 31 ਸਾਲ ਹੈ ਅਤੇ ਉਹ ਤਕਰੀਬਨ ਪੂਰੀ ਦੁਨੀਆਂ ਘੁੰਮ ਚੁੱਕੀ ਹੈ, ਇਕੱਲੇ ਇੱਕ ਅਫ਼ਰੀਕੀ ਮੂਲ ਦੀ ਅਮਰੀਕੀ ਔਰਤ ਦੇ ਰੂਪ 'ਚ ਭਾਰਤ ਦੀ ਯਾਤਰਾ ਨੇ ਉਨ੍ਹਾਂ ਸਾਹਮਣੇ ਕਈ ਚੁਣੌਤੀਆਂ ਖੜੀ ਕੀਤੀਆਂ। ਪੜ੍ਹੋ ਉਨ੍ਹਾਂ ਦੀ ਕਹਾਣੀ, ਉਨ੍ਹਾ ਦੀ ਹੀ ਜ਼ੁਬਾਨੀ